બજાર નિયામક સેબીએ આઈસીઆઈસીઆઈ પ્રુડેન્શિયલ મ્યુચ્યુઅલ ફંડને તેની પાંચ સ્કીમના રોકાણકારોના ૨૪૦ કરોડ રૂપિયા પરત કરવાનો આદેશ કર્યો છે. ૧૫ ટકા વ્યાજ સાથે આ રકમ પરત કરવા સેબીએ આદેશ કર્યો છે. આઈસીઆઈસીઆઈ સિક્યુરિટીઝના આઈપીઓના અંતિમ દિવસે બિડિંગ કરવા માટે આ ફંડે નિયમનો ભંગ કર્યો હોવાનું સેબીને માલૂમ થયું છે. આઈસીઆઈસીઆઈ સિક્યુરિટીઝના શેરના ભાવમાં ઘટાડાને કારણે તેમાં રોકાણ કરનારી સંબંધિત સ્કીમના રોકાણકારોને(કે જેમણે યુનિટ્સ રિડીમ કરાવ્યા છે) થયેલા નુકસાનની ગણતરી કર્યા પછી તે નુકસાનની રકમ પણ પરત કરવા ફંડ હાઉસને સેબીએ આદેશ કર્યો છે. રોકાણકારોને ૧૫ ટકા વ્યાજ ચૂકવવું પડશે તેમ સેબીએ કહ્યું છે.